เป็นชาวบ้านที่อาศัยอยู่ในซอยเดียวกับมูลนิธิกระจกเงา รู้สึกได้รับผลกระทบจากการที่คนเข้ามาบริจาคของ การเดินทางสัญจรลำบาก จอดรถหน้าบ้านตัวเองลำบาก การเข้าออกเสียเวลา ไม่ได้รับความสะดวก ทางมูลนิธิดูแลคนที่มาบริจาคดีมาก แต่ในส่วนของชาวบ้าน เข้าออกลำบากมาก ไม่ได้อยากจะต่อต้านการทำความดี เห็นด้วยและภูมิใจที่สังคมเรามีองค์กรดีๆเช่นกัน แต่คนที่มาบริจาคเค้ามากันไม่บ่อยหรอก อาจจะเดือนละครั้ง หรือ ปีละครั้ง แต่คนที่อยู่ในซอยได้รับผลกระทบทุกวัน ด้านในมูลนิธิเองก็มีพื้นที่ อยากให้จัดสรรให้ดี นี่เอารถมูลนิธิมาจอดตามหมู่บ้าน ถนนในหมู่บ้านก็ยิ่งแคบไปอีก ขับรถสวนกันไม่ได้ ใครเข้าออกก็ต้องให้คนมาบริจาคไปก่อน ในส่วนของคนมาบริจาค ก็คิดมาทำความดี มาบริจาคของ แต่ก็ขับรถเร็ว บีบแตรเร่งคนในหมู่บ้านที่จะเข้าออกบ้านตัวเอง เพราะถนนในซอยแคบ ใจร้อนรอกันไม่ได้ก็มี เด็กเล็กๆในซอยก็เยอะ อยากให้ระมัดระวัง และทบทวนไว้ในใจหน่อยว่าที่นี่เป็นหมู่บ้าน